techiaith/cofnodycynulliad_en-cy huggingface dataset:
English: For the next budget, yes.
Welsh: Ar gyfer y gyllideb nesaf, ie.
English: Right, okay. A note, when you have this action plan from them, will assist us to see what their agenda is and what is included in what they want to do with that money. Jenny Rathbone.
Welsh: Reit, ocê. Byddai nodyn, pan ydych chi'n cael y cynllun gweithredu ganddyn nhw, yn help er mwyn inni weld beth yw eu hagenda nhw a beth yw cynnwys yr hyn maen nhw eisiau ei wneud gyda'r arian hwnnw. Jenny Rathbone.
English: Just before moving on from the commissioner, you mentioned earlier about the stuff on the business side that you were doing, and in this session, you were saying that you were doing work on the dictionary. Are you confident that there is no crossover between what you're doing as a Government and what the commissioner is doing - that you're not cross-cutting in terms of the work and it is clear regarding who is doing what and that, then, is being led, either by the Government or by the commissioner?
Welsh: Jest cyn symud ymlaen o'r comisiynydd, roeddech chi'n sôn yn gynharach am y stwff busnes roeddech chi'n ei wneud, a hefyd, yn y sesiwn yma, rydych chi'n dweud eich bod chi'n gwneud gwaith ar y geiriadur. A ydych chi'n hyderus bod dim crossover rhwng yr hyn rydych chi'n ei wneud fel Llywodraeth a'r hyn y mae'r comisiynydd yn ei wneud - nad ydych chi'n trawstorri o ran y gwaith a'i bod yn glir pwy sy'n gwneud beth, a bod hynny, wedyn, yn cael ei arwain gan naill ai'r Llywodraeth neu gan y comisiynydd?
English: I think in an ideal world - much of the promotion work that's happening now is happening through the Government, and I don't know how appropriate that is. To some extent, I'd like to see that being done by an arm's-length body with the right expertise that's needed for that sector. That's one of the reasons why we want to look at restructuring and looking again at what the office of the commissioner is doing. That's why we're looking at introducing a new Act that will give that responsibility for promotion to a greater extent, perhaps, to that sector.
Welsh: Rydw i'n meddwl, mewn byd delfrydol - mae lot o'r gwaith hyrwyddo yma sy'n digwydd nawr yn digwydd gan y Llywodraeth ac nid wyf i'n siŵr i ba raddau mae hynny'n briodol. I raddau, byddwn i'n licio gweld hynny'n cael ei wneud gan gorff lled braich sydd â'r expertise sydd ei angen ar gyfer y maes yna. Dyna un o'r rhesymau pam rŷm ni eisiau edrych ar ailstrwythuro, ailedrych ar beth mae swyddfa'r comisiynydd yn ei wneud. Dyna pam rŷm ni'n edrych i mewn i ddod â Deddf newydd i mewn a fydd yn rhoi'r cyfrifoldeb yma am hyrwyddo yn fwy, efallai, i mewn i'r maes.
English: Yes. We don't want to go into that about what's happening now, but, fine.
Welsh: Ie. Nid ydym ni eisiau mynd i mewn i hynny o ran yr hyn sydd yn digwydd nawr, ond, iawn.
English: Okay. But, that's part of the problem. We are keen to see the commissioner taking more of a role in terms of facilitation and promotion. Of course, she's independent, she has to decide her priorities. But, if that doesn't happen, in order to reach our objective, we have to then work as a Government if it's not being done there, we have to do it internally. But, of course, discussions are going on regularly between our department and the commissioner's office
Welsh: Ocê. Ond dyna ran o'r broblem. Rŷm ni'n awyddus i weld y comisiynydd yn cymryd mwy o rôl o ran hybu a hyrwyddo. Wrth gwrs, mae hi'n annibynnol, hi sy'n gorfod penderfynu ar ei blaenoriaethau. Ond, os nad yw hyn yn digwydd, er mwyn cyrraedd y nod rŷm ni'n edrych ati, mae'n rhaid inni wedyn weithredu fel Llywodraeth os nad yw hwn yn cael ei wneud yn fanna, i ni ei wneud e'n fewnol. Ond, wrth gwrs, mae yna drafodaethau cyson rhwng ein hadran ni ac adran y comisiynydd.
English: Thank you very much, Chair, and apologies, once more, for having to leave the meeting and give a speech to the thousands out there on liver disease. But back to budget issues and the Welsh language, and some specific areas. There is a £46 million Welsh-medium capital grant and early years capital grant here, and the hope, according to figures here, is to create 2,818 additional school places for Welsh-medium learners, and so forth. In terms of scrutinising the budget and those numbers, and given the context of a million Welsh speakers by 2050, how did you come to that conclusion that that money is sufficient at the moment? Is it sufficient and how did you get to that figure?
Welsh: Diolch yn fawr, Gadeirydd, ac ymddiheuriadau unwaith eto am orfod mynd allan ac annerch y miloedd allan fanna ynglŷn â chlefydau'r afu. Ond, nôl i faterion cyllideb y Gymraeg a rhai meysydd penodol. Mae yna £46 miliwn o grant cyfalaf cyfrwng Cymraeg a grant cyfalaf y blynyddoedd cynnar yma, a'r gobaith ydy, yn ôl y ffigurau fan hyn, creu 2,818 o leoedd ysgol ar gyfer plant ychwanegol ac ar gyfer dysgwyr cyfrwng Cymraeg, ac ati. Yn nhermau craffu ar y gyllideb a'r niferoedd yna, ac, wrth gwrs, o gofio'r cyd-destun o filiwn o siaradwyr erbyn hanner ffordd trwy'r ganrif yma, sut ddaethoch chi i'r casgliad yna bod yr arian yna'n ddigonol ar hyn o bryd? A ydy o'n ddigonol a sut ddaethoch chi at y ffigurau yna?
English: I think this has been a huge help - to have this additional capital. Because, as you'll be aware, at the outset, there was a little resistance from some local authorities in terms of increasing the number of Welsh-medium schools. That's changed substantially over recent months because of the hand-holding work that the Welsh Government has done with local government. We've seen a transformation in the attitude from local government, and they've really started to understand that we are serious about these million speakers, and in order to reach that target, we have to put structures in place, and education is completely central to that. This additional capital of £30 million has been a huge benefit for us to move some of these local governments that were quite reluctant in the beginning to open Welsh-medium schools. It's been a substantial help. And another thing, because we were putting in 100 per cent of that funding, which is different from twenty-first century schools where they got 50 per cent from the Government, that has been a great catalyst in helping. We are now seeing almost 3,000 additional pupils going through the system. So, of course, it would always be a help if we had additional funding, but this has been a significant help for us to move forward and get people to have that shift in mindset.
Welsh: Rydw i'n meddwl bod hwn wedi bod yn help aruthrol - cael yr arian cyfalaf ychwanegol yma. Achos fel rŷch chi'n ymwybodol, ar y dechrau, roedd yna dipyn bach o resistance gan rai awdurdodau lleol o ran cynyddu niferoedd ysgolion Cymraeg. Mae hynny wedi newid yn syfrdanol dros y misoedd diwethaf achos y gwaith dal dwylo y mae Llywodraeth Cymru wedi'i wneud gyda llywodraethau lleol. Rŷm ni wedi gweld trawsnewid yn yr agwedd gan lywodraethau lleol. Maen nhw wedi really dechrau deall ein bod ni o ddifrif ynglŷn â'r filiwn o siaradwyr yma, ac er mwyn cyrraedd y nod yna, mae'n rhaid inni roi'r strwythurau mewn lle, ac mae addysg yn hollol ganolog i hynny. Roedd yr arian ychwanegol yma, y cyfalaf yma o £30 miliwn ychwanegol, wedi bod yn help aruthrol inni symud rhai o'r llywodraethau lleol a oedd efallai'n gyndyn ar y dechrau i agor ysgolion. Mae wedi bod yn help aruthrol. A'r peth arall yw, achos ein bod yn rhoi 100 y cant o'r ariannu, sydd yn wahanol i twenty-first century schools lle'r oedden nhw'n cael 50 y cant gan y Llywodraeth, roedd hynny'n sbardun mawr i helpu. Beth rŷm ni'n ei weld nawr yw bron i 3,000 o blant ychwanegol yn mynd trwy'r system. Felly, wrth gwrs, byddai wastad yn help i gael mwy o arian, ond roedd hwn yn help aruthrol inni symud a chael pobl i mewn i feddylfryd gwahanol.
English: Great. Of course, we're talking in terms of capital expenditure here, and one of the great challenges to increase the number of Welsh speakers is the need to increase the number of teachers who can teach children and adults through the medium of Welsh. Is that part of these numbers that you're talking about? Is that part of how that capital is going to help us increase the number of teachers that are required?
Welsh: Grêt. Wrth gwrs, rydym yn sôn yn nhermau cyfalaf yn y fan hyn - gwariant cyfalaf - ac un o'r heriau mawr i gynyddu nifer y siaradwyr Cymraeg ydy'r angen i gynyddu nifer yr athrawon sy'n gallu addysgu plant ac oedolion yn y Gymraeg hefyd. A ydy hynny yn rhan o'r niferoedd hyn rydych yn sôn amdanynt yn y fan hyn? Sut mae'r cyfalaf yn y fanna yn mynd i helpu inni gynyddu nifer yr athrawon sydd eu hangen?
English: This is more of an area for Kirsty Williams to discuss, but, of course, if we are going to build schools, we need people to teach in our schools. But in terms of primary education, I think we're holding our ground; there are plenty of teachers currently. It is an increasing problem for the secondary school sector, and it's also a problem in terms of the non-Welsh-medium schools. So, you will be aware that we've already given £5 million additional funding to encourage people to go on Welsh language courses. It's not going to be easy. There is a global problem in getting people to do teacher training. We also have to consider that it takes some three years to build a school, so we do have a little time to prepare for that. But I think we have to try and be more creative in the ways in which we're going to get more people to take an interest in teaching Welsh in Welsh-medium schools.
Welsh: Wrth gwrs, mae hwn yn fwy o faes i Kirsty Williams, ond os ydym ni'n mynd i adeiladu ysgolion, mae'n rhaid inni gael pobl i ddysgu yn ein hysgolion ni. O ran addysg gynradd, rydw i'n meddwl ein bod ni'n dal ein tir ni; rydw i'n meddwl bod digon o athrawon ar hyn o bryd. Mae hi'n broblem gynyddol ar gyfer ysgolion uwchradd; mae hon yn broblem hefyd o ran y maes di-Gymraeg hefyd. Felly, fe fyddwch chi'n ymwybodol ein bod ni wedi rhoi £5 miliwn ychwanegol i helpu sbarduno pobl i fynd ar gyrsiau Cymraeg. Nid yw hi'n mynd i fod yn hawdd. Mae yna broblem fyd-eang o ran cael pobl i hyfforddi i fod yn athrawon. Rydw i'n meddwl beth mae'n rhaid inni ei ystyried hefyd yw ei fod yn cymryd tua thair blynedd i adeiladu ysgol, felly mae yna damaid bach o amser gennym ni i baratoi ar gyfer hyn. Ond rydw i'n meddwl bod rhaid inni geisio bod yn fwy creadigol ynglŷn â sut rŷm ni'n mynd i gael mwy o bobl i gymryd diddordeb mewn dysgu mewn ysgolion cyfrwng Cymraeg.
English: Can I just ask on that - ? So, the budget for the new teachers to correspond with the capital comes from Kirsty Williams's budget.
Welsh: A allaf i jest ofyn, sori, ar hynny - ? So, mae'r gyllideb ar gyfer yr athrawon newydd i gyd-fynd â'r cyfalaf yn dod o gyllideb Kirsty Williams.
English: Great. The final question in a specific area: of course, the money that's been allocated for Glan-llyn and Llangrannog is to be welcomed greatly - £2.75 million - and also the £5 million from the education infrastructure BEL for Pantycelyn. Everything is to be greatly welcomed. Do you have details on how that funding - ? This is in terms of how this committee scrutinises this now. You have specific ideas on how that expenditure is going to happen.
Welsh: Grêt. Y cwestiwn olaf mewn maes penodol ydy: wrth gwrs, mae'r arian sydd wedi ei glustnodi gogyfer Glan-llyn a Llangrannog i'w groesawu'n fawr - y £2.75 miliwn - ac, wrth gwrs, hefyd y £5 miliwn o'r llinell wariant ar gyfer seilwaith addysg ar gyfer Pantycelyn. Mae popeth i'w groesawu'n fawr. A oes gyda ni fanylion ar sut mae'r arian yna yn mynd i gael - ? Yn nhermau sut mae'r pwyllgor yma yn craffu ar wariant ydy hyn rŵan. Mae gyda chi syniadau penodol ynglyn â sut mae'r gwariant yna yn mynd i ddigwydd.
English: I don't think we've drilled down to specific funding on this, so it's a decision in principle currently. The Urdd, in terms of Llangrannog and Glan-llyn, are going to input 50 per cent of that funding, so we're not paying entirely for it; the same is true of Pantycelyn, where we will contribute £5 million and then the university will make their contribution. But in terms of the details, we haven't drilled down on those, but what we do expect to see is expansion of the capacity of both camps. You'll be aware if you've been there that both places need to be updated. But this is very significant in terms of people's attitudes towards the Welsh language, especially for those from non-Welsh-speaking homes and schools. Having fun through the medium of Welsh is essential, for me, and that experience that people have in Glan-llyn and Llangrannog can transform their attitudes towards the Welsh language. What's important to me is that if we are serious about 2050, we need to remember that we need 40 per cent of those people who are in today's schools in Wales to send their own children to Welsh-medium schools, and that includes people who are in non-Welsh-medium schools. So, changing their attitudes towards the Welsh language is vitally important. We have to invest in people who can't speak Welsh at the minute so that they do, in the future, send their children to Welsh-medium schools.
Welsh: Nid wyf yn meddwl ein bod ni wedi dod lawr i gyllido pendant ar hyn, felly mae e'n benderfyniad o ran egwyddor ar hyn o bryd. Mae'r Urdd, o ran Llangrannog a Glan-llyn, yn mynd i roi 50 y cant tuag at yr arian yma, felly nid ni sydd yn talu amdano fe'n llwyr ac mae'r un peth yn wir am Pantycelyn, felly byddwn ni'n rhoi £5 miliwn a bydd y brifysgol yn rhoi eu cyfraniad nhw. Ond o ran y manylion, nid ydym ni wedi cloi lawr y manylion, ond beth fyddwn ni'n disgwyl ei weld yw ehangu capasiti y ddau wersyll. Fe fyddwch chi'n ymwybodol os ydych chi wedi bod yno bod angen moderneiddio rhai o'r meysydd. Ond rydw i yn meddwl bod hwn yn hollbwysig o ran agwedd pobl tuag at yr iaith Gymraeg, yn arbennig pobl efallai sy'n dod o gartrefi di-Gymraeg ac o ysgolion di-Gymraeg. Mae cael hwyl drwy gyfrwng y Gymraeg yn allweddol i fi, ac mae'r profiad mae pobl yn ei gael yn Llangrannog a Glan-llyn yn gallu trawsnewid eu hagwedd nhw tuag at yr iaith Gymraeg. Beth sy'n bwysig i fi yw os ydym ni o ddifrif am 2050, mae'n rhaid inni gofio bod rhaid inni gael 40 y cant o'r plant sydd mewn ysgolion heddiw yng Nghymru i anfon eu plant nhw i ysgolion Cymraeg, ac mae hynny'n cynnwys pobl sydd mewn ysgolion di-Gymraeg. Ac felly, mae newid eu hagwedd nhw tuag at yr iaith Gymraeg yn hollbwysig. Mae'n rhaid inni fuddsoddi mewn pobl sy'n ddi-Gymraeg ar hyn o bryd fel eu bod nhw'n anfon eu plant i ysgolion Cymraeg yn y dyfodol.
English: Great. That's to be welcomed. Some of us are old enough to remember staying in wooden cabins and in tents in Llangrannog, and having one hosepipe for water throughout the week, but things have changed stunningly since then, and, of course, there is room for improvement.
Welsh: Grêt. Mae hynny i'w groesawu. Wel, mae rhai ohonom ni'n ddigon hen i fod wedi gorfod aros yn Llangrannog mewn cabannau pren ac mewn pebyll, ac un hosepipe am ddŵr drwy'r wythnos, ond mae pethau wedi newid yn syfrdanol ers y dyddiau hynny ond, wrth gwrs, nid da lle gellir gwell, fel rydych chi'n gwybod.
English: Sorry, just to continue on that, perhaps I hadn't heard correctly, what's been agreed in principle? Has the money not - ? This £2.75 million - is that going towards -
Welsh: Sori, jest i barhau gyda hynny, ond nid oeddwn i wedi clywed yn iawn efallai, beth sydd wedi cael ei gytuno mewn egwyddor? A ydy'r arian ddim wedi cael ei - ? Y £2.75 miliwn - a ydy hwnnw yn mynd at -
English: Yes, that has been agreed, but the details -
Welsh: Mae hwnnw wedi cael ei gytuno, ond y manylion -
English: So, what are you saying is in principle? Details in principle on how that money is going to be - .
Welsh: So, beth ydych chi'n ddweud sydd mewn egwyddor? Manylion mewn egwyddor ynglyn â sut mae'r arian hynny yn mynd i gael ei - .
English: So, you could provide us with more information.
Welsh: Felly, byddwch chi'n gallu rhoi mwy o wybodaeth inni
English: Yes, once those details are with us, and what's happening - . We need to tie some of this stuff down. Providing language courses, for example, conditionality is needed there, and I think they're happy to provide it, but we need to have an agreement.
Welsh: So, unwaith mae'r manylion yna gennym ni, a beth sy'n digwydd - . Mae eisiau inni gloi peth o'r stwff yma lawr. Mae darparu cyrsiau iaith, er enghraifft, mae eisiau conditionality ar y stwff yma, ac rydw i'n meddwl eu bod nhw'n hapus i'w roi e, ond mae eisiau inni gael cytundeb.
English: Yes, because is this going to be a one-off rather than something that's permanent?
Welsh: Ie, achos a ydy hyn yn mynd i fod yn one-off yn hytrach na rhywbeth parhaol?
English: Yes, certainly. No, it's not something that's permanent.
Welsh: Bydd, yn sicr. Nid yw hwn yn rhywbeth parhaol, na.
English: Vikki, before you move on to Brexit, we're going to have questions from Dai Lloyd and David Melding. Is that okay? Dai Lloyd.
Welsh: Vikki, cyn i ti symud ymlaen at Brexit, rydym ni'n mynd i gael cwestiynau gan Dai Lloyd a David Melding. Ydy hynny'n iawn? Dai Lloyd.
English: Thank you very much. Specifically on developing a new Welsh language Bill, that, of course, will look from some perspectives as if the current standards regime is paralysed or has been parked to one side. We've received information, because people use Welsh-medium resources with a number of companies now, and information has come to hand from SSE Swalec that says that because of the intention to develop the Welsh language Bill sometime in the future, in two or three years, they're not going to invest in any additional resources now because they are waiting to see how things will turn out. I'll quote directly from the company: We don't intend to invest significantly in new bilingual resources until we know what our obligations regarding the Welsh language will be following the publication of the new Bill. The publication of the new Bill won't happen for two to three years, so that gives companies such as this one - I don't suppose that this is the only company - the right not to do anything, or the current system will at least be paralysed, which of course isn't going to be of benefit if we're still trying to reach 1 million Welsh speakers.
Welsh: Diolch yn fawr. Yn benodol ar ddatblygu Bil y Gymraeg newydd, wrth gwrs, mae hynny yn edrych o ambell safbwynt fel bod y system safonau bresennol wedi cael ei barlysu neu ei barcio i'r ochr yn rhywle. Rydym ni wedi derbyn gwybodaeth, achos mae pobl yn defnyddio adnoddau cyfrwng Cymraeg efo nifer o gwmnïau rŵan, ac mae gwybodaeth wedi dod i law oddi wrth SSE Swalec sydd yn dweud, o achos y bwriad i ddatblygu Bil y Gymraeg rhywbryd yn y dyfodol, mewn dwy neu dair blynedd, nid ydyn nhw'n mynd i fuddsoddi mewn unrhyw adnoddau ychwanegol rŵan achos maen nhw'n disgwyl i weld beth fydd yn troi mas. Fe wnaf ddyfynnu'n uniongyrchol o'r cwmni: Nid ydym yn bwriadu buddsoddi yn sylweddol mewn nwyddau dwyieithog newydd nes ein bod yn gwybod beth fydd ein rhwymedigaethau iaith Gymraeg yn dilyn cyhoeddiad y Bil newydd. Ni fydd cyhoeddiad y Bil newydd yn digwydd am ddwy neu dair blynedd, felly mae hynny'n rhoi hawl i gwmnïau fel hyn - fyddwn i ddim yn meddwl mai nhw ydy'r unig gwmni - i wneud dim byd, neu o leiaf bod y system bresennol yn cael ei pharlysu, sydd wrth gwrs ddim yn mynd i fod o fudd wedyn os ydym ni'n dal i drio cyrraedd 1 filiwn o siaradwyr Cymraeg.
English: You'll be aware that, if a new Bill isn't introduced, we'll have no right to ask these private companies to do anything anyway. So, it's important that we focus on developing a new Bill, to ensure that we can give leadership to these companies. I also believe that it's important that we simplify the process. I don't think it makes any sense for us to introduce more standards at present while we're in the process of trying to simplify how we approach the standards in future. So, I don't think that there's much sense in us carrying on with creating standards if we're going to change things in future.
Welsh: Rydych chi'n ymwybodol, os na fydd Bil newydd, bydd dim hawl gyda ni i ofyn i'r cwmnïau preifat yma i wneud dim byd beth bynnag. Felly, mae'n bwysig ein bod ni'n canolbwyntio ar ddatblygu Bil newydd, rwy'n meddwl, i sicrhau ein bod ni'n gallu rhoi arweiniad i gwmnïau felly. Rwy'n meddwl hefyd ei fod yn bwysig ein bod ni'n symleiddio'r broses. Nid wyf yn meddwl ei fod yn gwneud synnwyr inni gyflwyno mwy o safonau ar hyn o bryd tra ein bod ni yn y broses o geisio symleiddio sut rydym ni'n mynd i wneud safonau yn y dyfodol. Felly, nid wyf yn meddwl bod lot o synnwyr i ni gario ymlaen gyda chreu safonau os ydym ni'n mynd i newid pethau yn y dyfodol.
English: I think the argument is, in fact, that nothing is going to happen now for about two or three years until the new Welsh language Bill is published. That is, there is a need for some sort of boost to companies that the current standards are still valid and operational and that they are required to act steadfastly on them, and not use the fact that a Bill is going to come in the future as some sort of excuse to forget everything about the Welsh language standards.
Welsh: Rwy'n credu mai'r ddadl yw, mewn ffaith, fod dim byd yn mynd i ddigwydd rŵan am ryw ddwy neu dair blynedd nes bydd y Bil Cymraeg newydd yn dod. Hynny yw, mae eisiau rhyw fath o hwb i gwmnïau fod y safonau Cymraeg presennol yn dal yn ddilys ac yn weithredol a bod angen mynd i'r afael â nhw a gweithredu yn gadarn efo nhw, ac nid defnyddio'r ffaith y bydd yna Fil Cymraeg yn dod yn y dyfodol fel rhyw fath o esgus i anghofio popeth am unrhyw safonau Cymraeg.
English: Which is true of course, and it makes sense. You'll know that new standards are being introduced for the health sector, and we must ensure that those that are implemented at the moment for local government and so on are still going to be regulated. You have to remember that, at present, we don't have the right to ask these companies to do a thing. So, it makes sense, I believe, to ensure that we do focus on creating a new Bill that will give us the right to implement new standards. We have to be sensitive in the way that we go about this, but I will have a word with those.
Welsh: Sy'n wir, ac wrth gwrs mae hynny'n gwneud lot o synnwyr. Rŷch chi'n gwybod bod safonau iaith newydd yn dod mewn ar gyfer iechyd, ac mae'n rhaid inni sicrhau bod y rhai sydd eisoes mewn lle ar gyfer llywodraeth leol ac ati yn dal i gael eu rheoleiddio. Rhaid ichi gofio, ar hyn o bryd, nid oes hawl gyda ni i ofyn i'r cwmnïau yma i wneud dim byd. Felly, mae'n gwneud synnwyr, rwy'n meddwl, i sicrhau ein bod ni yn canolbwyntio ar greu Deddf newydd a fydd yn rhoi yr hawl i ni roi safonau newydd. Mae'n rhaid inni fod yn sensitif yn y ffordd rŷm ni'n ei wneud e, ond fe wnaf gael gair gyda'r rheini.
English: I'm aware of time.
Welsh: Rwy'n ymwybodol o'r amser.
English: Just in terms of staffing, quickly, I think at the moment staffing resources for this area come from the civil service in general. If there was a new commission created, then clearly those civil servants would not be working for the Government. Would there be a need therefore for additional funding to create more posts for the commission, or would you see that the commissioner's office as is is sufficient to do that work?
Welsh: Jest o ran staffio, yn glou, ar hyn o bryd rwy'n credu bod adnoddau staffio ar gyfer y maes yma'n dod o'r gwasanaeth sifil yn gyffredinol. Pe byddai yna gomisiwn newydd yn cael ei greu, yn amlwg byddai'r gweision sifil hynny ddim yn gweithio i'r Llywodraeth. A fyddai angen wedyn arian ychwanegol ar gyfer creu mwy o swyddi ar gyfer y comisiwn, neu a fyddech chi'n gweld bod swyddfa'r comisiynydd fel y mae yn ddigonol er mwyn gwneud y swyddogaeth honno?
English: In terms of legislating, of course, we have to keep that within the Government. You can't put it out to the commissioner. What I'd like to see is more work being undertaken by the commissioner to promote.
Welsh: O ran deddfu, yn amlwg mae'n rhaid inni gadw hynny tu fewn i'r Llywodraeth. Ni allwch chi roi hynny mas i'r comisiynydd. Beth fuaswn i'n licio'i weld byddai mwy o waith yn mynd i'r comisiwn o ran hybu a hyrwyddo.